# DECIZIA ETAPEI DE ÎNCADRARE

## Nr. din

Ca urmare a solicitării de emitere a acordului de mediu adresate de **SC NOVA POWER&GAS SRL – Punct de lucru Câmpulung Moldovenesc**, cu sediul în mun. Câmpulung Moldovenesc, str. Mihai Eminescu, nr. 50A, jud. Suceava, înregistrată la APM Suceava cu nr. 7420/11.07.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.07.2017, că proiectul **“Extindere rețea distribuție, branșamente gaze naturale presiune redusă și post măsurare“** propus a fi amplasat în mun. Câmpulung Moldovenesc, str. Sirenei, str. Pârâul Mesteacăn, jud. Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:**

1. Proiectul se incadreaza in prevederile Hotararii Guvernului nr. 445/2009, anexa nr. 2, la pct. 10, lit. i). instalații de conducte pentru gaze și petrol, altele decât cele prevăzute în anexa nr. 1.
2. Conform criteriilor de selecţie din Anexa nr. 3 a H.G. nr. 445/2009:

**1. Caracteristicile proiectului:**

a) *mărimea proiectului*

Terenul este amplasat in intravilanul mun. Câmpulung Moldovenesc, județul Suceava și face parte din domeniul public al acestuia.

Proiectul propune racordarea a 13 imobile/consumatori din municipiul Câmpulung Moldovenesc, situaţi pe următoarele străzi: str. Sirenei, str. Pârâul Mesteacăn.

Suprafața totală de teren afectată - 285 mp.

Pozarea branșamentelor proiectate se va face subteran, pe domeniul public (spații verzi, drumuri pietruite), având lungimea totală de 711 m și adancimea de pozare de 0,9 m de la generatoarea superioarș a conductei până la suprafața solului.

Pentru execuţia lucrărilor se vor utiliza şantiere mobile.

Conductele de branșament gaze naturale de presiune redusă se vor executa din polietilenă PE100HD SDR11 şi din ţeavă de oţel. Schimbările de direcţie, ramificaţiile şi reducţiile se vor executa prin fitinguri uzinate injectate, precum şi prin curbarea la rece a conductei din polietilenă

După terminarea lucrărilor terenul va fi adus la starea iniţială, atât carosabilul, cât şi spaţiul verde afectat, iar deşeurile rezultate din desfăşurarea activităţii vor fi colecate selectiv şi valorificate sau eliminate conform legislaţiei specifice. Pentru orice poluare accidentală a solului ce intervine ca urmare a desfăşurării activităţii, se va acţiona imediat pentru limitarea și îndepărtarea poluării.

Deşeurile şi reziduurile combustibile, utilizate ori rezultate din procesul tehnologic, se colectează ritmic, dar obligatoriu la terminarea schimbului şi se depun în locurile destinate depozitării sau distrugerii lor, astfel încât la locurile de muncă să fie în permanenţă curăţenie.

În vederea evitării pătrunderii în clădiri a eventualelor scăpări de gaze naturale se execută etanşarea la trecerea instalaţiilor de orice utilitate (alimentare cu apă, reţea de canalizare interioară şi exterioară, reţea termică, cabluri electrice, telefonice, televiziune, ventilaţie centralizată, etc.), prin pereţii subterani şi prin planşeele subsolurilor şi parterului. Etanşarea instalaţiilor utilitare se execută prin montarea acestora în tuburi de protecţie din oţel şi montarea de garnituri de etanşare între suprafaţa interioară a tubului de protecţie şi suprafaţa exterioară a instalaţiei protejate.

Suprafaţa totală a zonelor verzi afectate de lucrările proiectate va fi refăcută integral prin lucrări specifice de către societăţi de specialitate atestate de către Primaria Municipiului Câmpulung Moldovenesc. Se va urmări realizarea urmatoarelor lucrari:

- colectarea şi îndepărtarea tuturor resturilor de materiale, moloz sau pământ necorespunzător rezultate în urma lucrărilor;

- compactarea corespunzătoare a pământului;

- amenajarea stratului de pământ pentru gazon în vederea semănării seminţelor de iarbă (după caz);

- semănarea seminţelor de iarbă pe toată suprafaţa afectată de lucrari (după caz);

- stropirea cu apă în cantităţi corespunzătoare şi după un program corespunzător a suprafeţelor de gazon semănate (dupa caz);

b) *cumularea cu alte proiecte* – nu este cazul;

c) *utilizarea resurselor naturale*: se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie.

Mod de asigurare a utilităţilor: Nu este cazul.

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform Certificatului de Urbanism nr. 160/13.06.2017, terenul este situat în intravilanul mun. Câmpulung Moldovenesc, județul Suceava. Destinația actuală: teren aferent construcțiilor și rețelelor existente.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul.

b) zonele costiere – nu este cazul.

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în intravilanul mun. Câmpulung Moldovenesc.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu poate afecta direct sau indirect nici o arie protejată de interes comunitar.

**Condiţiile de realizare a proiectului:**

* investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de Urbanism nr. 160/13.06.2017 emis de Primăria Municipiului Câmpulung Moldovenesc.
* conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare (autorizația de construire), proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;
* se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
* se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
* întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;
* utilajele de construcţii se vor alimenta cu carburanţi numai de la staţii de distribuţie carburanţi autorizate;
* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la unități autorizate;
* se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;
* nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
* se vor obţine toate avizele prevăzute în certificatul de urbanism.

Prezenta decizie este valabilă pe toată perioada punerii în aplicare a proiectului, în condițiile în care nu intervin modificări ale datelor care au stat la baza emiterii lui.

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

**Avize, Acorduri, Autorizaţii**

Întocmit,